Държавен вестник, бр. 99, 2009 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  99
§ 58. Вътрешните разчети между държавния 
бюджет и български дружества, титуляри на взе­
мания от контрагенти със седалище в държави, 
с които правителството на Република Бълга­
рия е сключило споразумения за окончателно 
уреждане на вземания с произход от между­
правителствени споразумения за предоставяне 
на кредитни облекчения или за предоставяне 
на правителствен кредит, се осъществяват 
пропорционално до размера на получените в 
бюджета парични средства от изпълнението 
на споразуменията за окончателно уреждане 
или от реализация на финансови инструменти, 
при условие че вземанията са с произход от 
изпълнени търговски договори, включени в 
обхвата на споразуменията.
§ 59. Временно свободните средства на 
фонд „Гарантирани вземания на работниците 
и служителите“ се влагат по реда на чл. 28 от 
Кодекса за социално осигуряване.
§ 60. (1) Министерският съвет утвър­
ждава месечното разпределение на разходите 
за заплати през 2010 г. на първостепенните 
разпоредители с бюджетни кредити по чл. 6, 
ал. 1, с изключение на тези по т. 1, 3 и 25, по 
предложение на съответните първостепенни 
разпоредители с бюджетни кредити.
(2) Разходите за заплати за съответния 
месец се извършват до утвърдения от Минис­
терския съвет месечен размер за изплащане 
на основните заплати, на допълнителните и 
други трудови възнаграждения по Кодекса на 
труда, по Закона за държавния служител, по 
друг закон или нормативен акт, с колективен 
трудов договор и/или с вътрешни правила 
за работната заплата, и/или с индивидуален 
трудов договор.
(3) Компенсирани промени между разходите 
за заплати и други елементи на кредитите по 
бюджета на съответния първостепенен разпо­
редител с бюджетни кредити за 2010 г. могат 
да се извършват само с нормативен акт на 
Министерския съвет, с който се променя и 
месечното им разпределение.
(4) Икономията на разходите за заплати 
може да се използва текущо или с натрупване 
само за изплащането на парични или предмет­
ни награди и допълнителни възнаграждения за 
постигнати резултати в съответствие с дейст­
ващата нормативна уредба.
(5) При намаляване числеността на персо­
нала, извън случаите на извеждане на дейности 
от бюджетно на друго финансиране и случа­
ите на намаляване на персонала в резултат 
на преминаване на функции и персонал към 
друго бюджетно предприятие, икономиите от 
средствата за работна заплата могат да се 
използват за увеличаване на индивидуалните 
основни месечни заплати до максималния раз­
мер за съответната длъжност и/или за издръж­
ка в съответната административна структура 
или бюджетна организация. Намаляването на 
числеността на персонала не се отразява при 
формирането на годишния размер на разходите 
за заплати за следващата година.
(6) До утвърждаването от Министерския 
съвет на месечното разпределение на разходите 
за заплати през 2010 г. първостепенните разпо­
редители с бюджетни кредити по чл. 6, ал. 1, 
с изключение на тези по т. 1, 3 и 25, могат 
да извършват месечно разходи за заплати до 
една дванадесета част от определения годишен 
размер за 2010 г.
(7) Алинеи 1 – 6 не се прилагат по отноше­
ние на разходите за допълнително материално 
стимулиране, предвидено в закон, и разходите 
по единни разходни стандарти в системата на 
средното образование.
§ 61. (1) За извършване на разходи за смет­
ка на неусвоените средства за организиране 
и започване на дейността на Център „Фонд 
за трансплантация“ по § 1 от преходните и 
заключителните разпоредби на Постановление 
№ 216 на Министерския съвет от 2009 г. за 
създаване на Център „Фонд за транспланта­
ция“ (ДВ, бр. 72 от 2009 г.), непредвидени по 
бюджета на Министерството на здравеопаз­
ването за 2010 г., министърът на финансите 
може да осигури средства по реда на чл. 34 
и чл. 35, ал. 5 от Закона за устройството на 
държавния бюджет.
(2) През 2010 г. за обезпечаване на дейности­
те на Център „Фонд за асистирана репродукция“ 
се осигуряват приоритетно средства от бюджета 
на Министерството на здравеопазването.
§ 62. (1) Министерският съвет може да даде 
право на Държавен фонд „Земеделие“, респек­
тивно на Разплащателната агенция към него, да 
извършва през 2010 г. допълнителни плащания 
в областта на земеделието – по национални 
програми, помощи и национални доплащания 
към директните плащания на земеделските 
производители след 30 октомври 2010 г., в 
размер до 150 млн. лв., при условие че не се 
влошава утвърденото с чл. 1, ал. 3 бюджетно 
салдо по републиканския бюджет.
(2) Бюджетните кредити по ал. 1 не се 
включват в размера на допълнителните бю­
джетни кредити по чл. 35, ал. 2 от Закона за 
устройството на държавния бюджет.
(3) Размерът на допълнителните плащания 
по ал. 1 и източниците на тяхното финансиране 
се определят с акт на Министерския съвет, след 
представяне от Министерството на земедели­
ето и храните на предложение, придружено с 
анализ на въздействието от предоставянето на 
допълнителните средства по ал. 1 върху отра­
съла и крайните бенефициенти, като в него се 
посочват ефектите и ползите, които ще бъдат 
постигнати, както и очакваното отражение 
върху конкурентоспособността на отрасъла.
§ 63. Частните държавни вземания, свързани 
с плащания на търговски дружества с държав­
но участие в капитала за дължим дивидент и